b'\n_START_ARTICLE_\nFluorenyylimetyloksikarbonyylikloridi\n_START_SECTION_\nOminaisuudet\n_START_PARAGRAPH_\nFluorenyylimetyloksikarbonyylikloridi on huoneenl\xc3\xa4mp\xc3\xb6tilassa valkoista kiteist\xc3\xa4 ainetta. Se liukenee orgaanisiin liuottimiin kuten dikloorimetaaniin, tetrahydrofuraaniin ja dioksaaniin. Se sis\xc3\xa4lt\xc3\xa4\xc3\xa4 elektrofiilisen happokloridifunktionaalisuuden ja reagoi nukleofiilien kuten veden, alkoholien tai amiinien kanssa.'